Bubilər

Bubilər, fernandlılar , yediyelər , adiyyalar , adicalar (özlərini bubi , bube adlandırırlar) — Ekvatorial Qvineyada bantu qrupundan xalq.

 Yayılmaları 
Bioko adasının yerli əhalisi. Sayları 49 min nəfərdir (2005). Şimali (nelər, sakatolartolar) və cənubi (abbalar, loketolar, biomalar, tetelər, rekalar) Bubilərə bölünürlər. Bantu dillərinin A zonasına aid edilən və şimal, cənub-qərb, cənub-şərq dialektləri olan bube dilində danışırlar. 

 Dinləri 
Dindarları, əsasən, xristiandır, ənənəvi inanclarını saxlayanlar da var. 

 Kənd təsərrüfatı 
Əsas ənənəvi məşğuliyyətləri toxa əkinçiliyi, ovçuluq, balıqçılıqdır; ağac üzərində oyma sənəti inkişaf etmişdir (8–10 dili olan, zəngin həndəsi naxışlı zınqırovlar – leyebo musiqi aləti səciyyəvidir). Avropalıların gəlişinə (15 əsr) qədər metaldan istifadə etmirdilər, əmək alətlərini daşdan düzəldirdilər. Böyük ailələr, ana xətti ilə qohum nəsillər və gizli cəmiyyətlər saxlanılır. Folklorları nəğmə, nağıl və atalar sözündən ibarətdir.Bubilər// Azərbaycan Milli Ensiklopediyası (25 cilddə). — V cild. Bakı, 2009. — Səh.: 14.

 Həmçinin bax 
 Cənubi Loular
 Butunqlar
 Çikasolar

 Xarici keçidlər 
 Historia de los Reyes Bubis 

 Movimiento Para La Autodeterminacion del la Isla de Bioko on YouTube

 Riebapua Cultural Association (in Spanish)

 İstinadlar 

Kateqoriya:Etnik qruplar
Kateqoriya:Afrika xalqları